Jungtinių Valstijų Aukščiausiasis Teismas

JAV Aukščiausiasis Teismas () – galutinės instancijos JAV federalinis teismas (Aukščiausiasis Teismas). Vienintelis teismas, paminėtas JAV Konstitucijoje. Veikia kaip bendrosios kompetencijos teismas ir kaip JAV konstitucinis teismas. Pirmuoju atveju nagrinėja žemesniųjų teismų bylas (tiek apeliacine, tiek ir kasacine instancija, kadangi, neskaitant kelių išimčių, JAV teismų sistemoje nėra griežtai atribota apeliacija ir kasacija). JAV Aukščiausiojo teismo teisėjai JAV Senatui pritarus skiriami JAV prezidento. JAV Aukščiausiojo teismo teisėjai skiriami neterminuotam laiko tarpui.

Sudėtis 

JAV Aukščiausiasis teismas susideda iš pirmininko () ir kitų teisėjų (), bet JAV konstitucija nenustato tikslaus jų skaičiaus. 1789 m. buvo nustatyta, kad Aukščiausiąjį teismą turi sudaryti 6 teisėjai. 1807 m. jų skaičius padidintas iki 7, 1837 m. – iki 9, 1863 m. – iki 10. 1866 m. buvo nutarta sumažinti teisėjų skaičių iki 7, neužpildant atsilaisvinusių vietų. Taip teisėjų skaičius sumažėjo vienetu 1866 m. ir dar vienetu 1867 m. Tačiau 1869 m. buvo nutarta teisėjų skaičių padidinti iki 9. Daugiau Aukščiausiojo teismo teisėjų skaičius nebuvo keičiamas.

Dabartinė sudėtis  

Šiuo metu JAV Aukščiausiąjį Teismą sudaro 9 teisėjai: teismo pirmininkas John Roberts ir 8 teisėjai. Iš visų teisėjų ilgiausiai savo pareigas eina Clarence Thomas (pareigas einantis nuo 1991 m.).

Išnašos

Nuorodos 

 Oficiali svetainė

JAV teismai
Aukščiausieji teismai
Konstituciniai teismai